b'\n_START_ARTICLE_\nMartin Weinek\n_START_SECTION_\nTalambuhay\n_START_PARAGRAPH_\nNag-aral ng drama si Weinek mula 1963 hanggang 1986 sa ilalim ng propesor na si Professor Peter P. Jost. Mula 1986, naging bahagi siya ng Group 80 (Pangkat 80) sa mga tanghalan ng Vienna at nagkaroon ng maliit na papel sa pelikulang Nachsaison (Pagkaraan ng Panahon), kung saan gumanap siya bilang isang tagapagpaandar ng elebeytor._NEWLINE_Noong 1987, gumanap siya sa pestibal ng Recklinghausen sa ilalim ng direksiyon ni Georg Mittendrein para sa pelikulang The Lechner Edi looks into Paradise (Tumingin si Lechner Edi sa Paraiso) at bilang isang tagapagwalis sa pelikulang M\xc3\xbcllomania sa ilalim ng direksiyon ni Dieter Berner. Nagkaroon siya ng pagganap sa tanghalang Jura Soyfer sa Vienna mula 1988-1989, at maging sa iba pang entablado. Naging direktor din siya ng drama at produksiyon na nasundan ng pamamahalaang pangsining sa tanghalan ng Lungsod ng Hernalser mula 1990 hanggang 1991._NEWLINE_Sa pagitan ng mga ito, naging aktibo rin si Weinek sa pelikula at telbisyon, katulad ng animang seryeng Calafati Joe noong 1989._NEWLINE_Bukod sa pagiging aktor, gumagawa rin siya ng alak sa Vienna, katulong ang asawang si Eva. Naghanapbuhay bilang isang dramatista ang asawa niyang si Eva makaraang mag-aral ng drama. Nagsimula sila sa paglikha ng alak bilang libangan lamang noong 1993, na may tanimang ubasan na sumusukat sa tatlong hektarya malapit sa Heiligenbrunn.'